Meil on hea meel teada anda, et alates 2020. aasta sügisest on Hydroseal OÜ pakutavasse tootevalikusse lisandunud kõrgtihedusega polüetüleenist geomembraanid VENTFOL ja HYDROFOL. Tegu on kõrge kvaliteediga vastupidavate kattematerjalidega, mis tagavad täieliku kaitse niiskuse eest vundamentidele ja teistele maa-alustele betoonkonstruktsioonidele. Sellised geomembraanid leiavad laialt kasutust lisaks hoonete ehitusele ka teedehituses ning erinevate trasside isoleerimisel ülemäärasest niiskusest, neid on väga lihtne paigaldada ja paigaldamisel juhiseid järgides saab nende abil luua väga suuri nii horisontaalseid kui vertikaalseid veekindlaid pindasid.
VENTFOL vundamendikate on mõeldud hoone vundamendi, samuti kõigi maa-aluste betoonkonstruktsioonide hüdroisolatsiooniks. Lisaks vundamendi või keldriseina kaitsmisele väljastpoolt tuleva pinnasevee/liigniiskuse eest, on tagatud ka hoone seestpoolt tulevast niiskusest tekkiva kondensvee ärajuhtimine.
• hoonete vundamendid
• pinnasele rajatavad betoonpõrandad
• keldriseinad
• tugimüürid
• erinevad maa-alused ehitised (näiteks parkimishallid, tunnelid)
VENTFOL vundamendikatet kasutatakse eelkõige konstruktsiooni puhul, kus eeldatav ärajuhtimist vajav kondensvee kogus ei ole eriti suur (st tavaolukord) ning vundamendi, keldriseina või tugimüüri ümbritsev täitepinnas võimaldab normaalset pinnasevee filtreerimist.
VENTFOL vundamendikatteid on meil saadaval neljas erinevas laiuses: 1,0 meetrit, 1,5 meetrit, 2,0 meetrit ja 2,5 meetrit. Igas rullis on 20 meetrit geomembraani. Toodete täpsema spetsifikatsiooniga saate tutvuda iga konkreetse toote lehel eraldi.
HYDROFOL niiskustõkkelint on kõgtihedusega polüetüleenist valmistatud geomembraan, mis on mõeldud müürile horisontaalseks paigaldamiseks. See kaitseb müüri konstruktsioonielemente kapillaarniiskuse läbitungimise ja niiskuse ülespoole kerkimise eest. HYDROFOL niiskustõkkelint jääb elastseks ka temperatuuril –30°C, erinevalt membraanidest, mis on valmistatud PVC materjalist. See asendab ka bituumenmaterjale, nagu tõrvapaber ja pigi. Membraani pealispinnal on kahepoolsed sooned, mis takistavad lindi paigaltliikumist.
HYDROFOL niiskuse isolatsioonilinte on meil tootevalikus hetkel kaks: 0,3 meetri laiune ning 0,4 meetri laiune. Mõlemat toodet on rullis 50 meetrit ning nende täpsemad tehnilised näitajad leiate iga müüdava toote kirjeldusest eraldi.
Täiendavate küsimuste tekkimisel toodete ja nende paigaldamise kohta saate soovi korral küsida lisainformatsiooni telefonil +372 5205606 või kirjutades e-posti aadressile firstname.lastname@example.org.